
Cferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatoare şi sapone alese, 
briliante, superbe colorante pentru păr, diferite loţiuni, apă de colonia, de 
lavande, de verveine și portugal, etc., ape și pomezi de quinquina parfumate 
Capilarine, col-cream de la princesse şi comestice higienice, piepţini fiai, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea și cacao în sămânță și pulbere 
făină lactată Nestlé, culori vegetale, arome și esențe pentru liqueruri şi li- 
monade, romuri şi coguacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt dena- 
turat, ape minerale și diferite săruri pentru băi, cum şi prafuri «Zaclkerlin», 
carborul, borax, acid boric, naftalină ieftină, bicarbonat de sodiu, salol şi chi- 
nine, etc. Aniline şi culori. aparate, accesorii și gata soluţiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- 
cană, terebeatine, pensule, lacuri și culori pentru pictură, vopsele, ceară și 
sârmă pentru parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in şi muştaruri, precum şi felurite uleiuri vegetale şi animale, ca : unt 
de cocvs, de in, de ricin și amigdale și curat uleiu din ficat de morun pentru 
cura de icarnă, etc. 

Multe specialităţi farmaceutice române, franceze și germane, precum: bu- 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecțiuni, ovule, paste, pastile, perle, pilule, prafuri, săruri, supositorii, 80- 
luţiuni, siropuri și vinuri medicamentoase care, prin rolul ce îndeplinesc 
unele de a [i atiseptice şi desinfectante iar altele nutritive și intăritoare, sunt 
preparate cu scopul de a fi intrebuinţate la vindecarea suferinzilor cărora să 
le redea sănătatea, forța şi energia și de a le fi reconstituante ale sistemului 
nervos indepărtându-le cu totul anemia şi slăbiciunea generală. 

Bogat asortiment de cauciucărie și pansamente cum instrumente și acce- 
sorii de resortul Farmaciei, Obstetricei și Chirurgiei, Opticei și Dentisticei, 
ca : vată şi tiloane, guthapercha şi mușamale impermeabile, tuburi de cau- 
ciuc, canule, injectoare și sistematice irigatoare pentru Moașe și Lehuse, pompe 
traze-lapte și biberoane, ploşti şi lighiane de porțelan, specule, aţă de mă- 


tase şi ace, siringi, sonde, aparate inhalatoare, bandage şi cercuri herniare; 
corsete elastice pentru doamne şi ciorapi pentru varice, tuburi stomachale, 


pulversitoare şi vaporisatoare, perservative, suspensoare thermometre maxi- 
male cum şi alte utensile şi accesorii de stielă, aluminiu platină, faianţă şi 
porcelan, ochelari, foarfeci gi clești, ete. 

La cerere, expediază in orice parte a Ţări, contra ramburs, prompt și cu 
preţurile cele mai ieftine, ori şi ce fel de mărfuri din această branșă, 

Lui Vasile Alecsandri! 


Dumnezeu apus ceva în firea ta din geniul poeziei sale; 
de aceea, versurile tale au însuflejit inima muzelor noastre 
îmeremenite de vilregia vremurilor. 

Cântând viaţa poporului Român, tu ai deșteptat ca din 
somn mintea lui amorţită şi o ai făcut să aspire la cul- 
tură şi la ideile generoase, cari aveau să-l îndrumeze către 
civilizațiune, înălțime şi veșnicie. 

Munca ta ideală, O! poete,a rodit rodânmiit ; de aceea, 
când ai scris că: «latina ginte e regină», vlăstarele sale 
i-au pus pe capu-ţi olimpian cununa recunoştinței, — lumea 
sciinței, laurii nemuririi]. 

Pe pământ ai purtat trup omenesc, dar sufletul ţi-a ră - 
mas printre al stoicilor. 

Când ai venit Ministru în Capitala Franţei, [i-am ad- 
mirat simplitatea moravurilor şi te-am dat spre pildă de 
urmal; iar cândam dus la Cimitirul Montmartre din Paris 
pe iubitul tău frate Ion, ţi-am împărtăşit durerea. 

Neputând uită vreodată, nici mărimea de suflet ce ai 
arătat atunci, nici sentimentele înalte ce te anamau pentru 
propășirea şi slava neamului nostru; primeşte acum ca 
totdeauna, acest prinos de laudă dela confidentul și căldu- 
rosul tău rugător către Dumnezeu 

Dr. Partenie S. Clinceni 


Mitropolit Moldovei şi Sucevei, 
fost superior al Capelei Române din Paris. 


—— r? Str 

Cuvântarea d-lui lon Kalinderu 


rostită cu ocaziunea desvălirii statuei lui V. Alecsandri. 
=> 


Inalt Prea Sfinte, 
Onorată Adunare, 


In toate timpurile sa socotit că o națiune se onorează 
când aduce prinos de recunoștință aleşilor săi. 

Această admirațiune către cei cari depășind măsura co- 
mună omenească, au lăsat o moștenire de glorie și au ina- 
vuţit patrimoniul de amintiri, care este comoara scumpă a 
neamului, se manifestează în mai multe feluri. In deosebi 
sculptura, a tost privită totdeauna printre cele mai înalte 
arte, pentru că ea are menirea să înfățișeze în falnice mo- 
numente, pe piețele publice, chipul iubit al celor slăviți. 

Inălțând dar această statuă lui Vasile Alecsandri, nu ne 
indeplinim decât o mică parte din datoria către dânsul, a- 
cum aproape la încheerea unui veac dela nașterea sa. 

În adevăr, nu ne mai despart decât 15 ani de centenarul 
zilei, care a dat românizmului, pe cel mai drag poet al său, 
«pe acel Rege al poeziei, veșnic tânăr și ferice, pe veselul 
Alecsandri», cum a zis atât de bine Eminescu, amicul și 
nobilul său rival. 

In deosebi, Academia Română, în numele căreia am cinste 
să vorbesc, și din care neuitatul Alecsandri a făcut parte 
incă din 1867, se simte mândră că a luat acum câţiva ani 
inițiativa ridicării unui monument în Capitală, aceluia care a 
ilustrat-o vreme indelungată. Urmele ce a lăsat în sânul 
ei, prin împotrivirea sa energică la tendințele care îndrumau 
dezvoltarea limbii pe o cale greşită, prin poeziile și lucră- 
rile citite îi ședințe publice, cum şi sentimentele sale ade- 
vărat colegiale, vor rămâne în veci neșterse. 

In acest an, când serbăm roadele ce a dat în toate do- 
meniile vieţii, o fericită domnie de 40 de ani, inaugurarea 
monumentului ce s'a desvălit înaintea noastră, ne amintește 
că și bardul dela Mircești a fost 40 și mai bine de ani po- 
doaba literaturii și fala țării noastre. 

Adunând nestimatele poezii populare, Alecsandri a scos 
Ja lumină scrisuri de nobilime ale ţăranului român, care, cu 

toată viața lui atâta timp necăjită și apăsată, a păstrat in 
inimă o tainică parte, în care au înflorit cele mai gingașe 
cântece. 

A preamărit cu o caldă iubire de neam gloriile străbu- 
nilor noștri dela sentinela romană până la vitejii Domni ai 
țării. Și tot el a avut rara fericire să cânte în versuri pe 
voinicii din Vaslui, pe toți ostașii cari sub conducerea M. 
S. Regelui, au reînviat faima din trecut. In însuflețirea sa 
pentru bravura flăcăilor țării, vultani și șoimi de munte, el 
na uitat femeile române, care la îndemnul «Doamnei în- 
coronată de a binelui splendoare» : 


Spălând al luptei sânge cu mâni aristocrate, 
Au luminat poporul prin legea Provedinţei, 
Că nu există ranguri în faţa suferinţei. 


A lucrat la redeșteptarea ţării și la înființarea României 
noui, nu numai cântând mântuitoarea unire cu splendide 
versuri ca acestea : 


Hai la Milcov cu grâbire 
Sâ-l secăm dintr'o sorbire, 
Şi să treacă drumul mare 
Pe-ale noastre vechi hotare, 


ci și ca bărbat de Stat, ca diplomat, câștigând țării în 
streinătate simpatii neprețuite, ca aceea lui Napoleon “lli. 
In acest scop el sa slujit de toate armele de convingere, 
pentru a înlătură din cale piedicile ce se puneau înălțării 
noastre. 

A contribuit la îndreptarea multor rele din viața noastră 
socială prin scrieri, ca “cele teatrale și în deosebi la desro- 
birea țiganilor, dând cel dintâiu exemplu. 

Patriot cald şi luminat, nu se puteă să nu fie și dinastic 
și să nu aibă— din sentiment ca și din rațiune, un adevărat 
cult pentru Familia Regală, care la rândul Ei îl priveă și 
îl primeă ca pe un amic preţios. Firea poetică și entuziastă 
a M. S. Reginei, care å ilustrat numele de Carmen Sylva, 
îl atrăgea așa încât o adevărată prietenie artistică s'a stabilit 
între aceste două spirite înalte. De acea printre numeroasele 
cununi închinate cu pietate pe sicriul marelui și blândului 
Tăposat, eră și una pe care sta scris: «Carmen Sylva, iu- 
bitului poet». 

M. 5. Regina a tradus în limba germană mai multe din 
poeziile bardului, unele încă nepublicate, iar Alecsandri, în 
semn de recunoștință, I-a oferit în 1883, toate acele ver- 
suri scrise de mâna lui întrun album, cu dedicațiunea : 


«Ca tămâia la altaruri, ca dorințele la stele, 

«Lângă tronul Carmen Sylvei mergeţi versurile mele! 
«In cupa Ei de aur, Ea bea numai lumină 

Și pentru a Sale buze în veci e cupa plină!» 


Sunt multe scrisori ale lui către soția sa și către prie- 
teni, din cari se vede cum eră rugat să vie în casa Dom- 
nească și să rămână acolo cât mai mult. In acea vremea 
alcătuit el frumoasa inscripție, care împodobește minuna- 
tul castel ridicat de Rege în creerii Carpaţilor: 


«En Carol şi al meu popor 
«Făcut-am întrun gând gi dor 
«In timp de lupte al meu Regat, 
«In timp de pace al meu palat!» 


lată câteva extrase scurte din scrierile lui publicate, care 
arată felul relațiunilor sale cu Suveranii noștri: 

La 25 lulie 1880 scrie soției sale: «Doamna și Vodă 
pleacă Marţi din Sinaia. Nu vor să mă lase a mă porni 
înainte. Voiu plecă dar Miercurea viitoare.» 

Tot dânsei, la 3 Maiu 1882: 

«Regina mi-a trimes răspuns să nu plec de aici până a 
nu mă vede.» 

In August 1886: «Am venit eri la Sinaia, și am fost 
«primit cu mare bucurie de Majestăţile Lor. Amândoi m'au 
«întrebat de ma-ta și le-am răspuns că dorul Margaretei te-a 
«silit a merge indată la Mircești.» 

Dela Curtea de Argeș scriă la 12 Octomvrie 1886: 

«Am sosit aci eri cu Regele și Regina și ne întoarcem 
mâine la Sinaia. Sfințirea bisericii a fost favorizată de un 
timp minunat. Mii de oameni în costume naționale incon- 
jurau biserica. După servirea sfințirii și a liturghiei, Regele 
a pronunțat în gvra mare un minunat discurs plin de idei 
şi de simțiri înalte. Apoi după răspunsul lui Mitiţă, a venit 
rândul meu. Din capătul scării adresându-mă la poporul 
adunat, am citit cu glas tare oda ce cunoşti. Ea a produs 
mare impresie, mai cu seamă versurlie următoare: 

«Un singur om de viţă tare, 
Cuprinde mii de oameni tari, 
Precum o ghindă ìn coajă-i are, 
Un verde codru de stejari.» 


«Tot poporul le-a înțeles și a strigat: ura!» 
Plecând din Curtea-de-Argeș, scrie la 14 Octomvrie la 


Castelul Peleş: 


Vasile Alecsandri. 


«După dorința Regelui, am compus legenda sfințirii bi- 
sericei dela Argeș, care se leagă cu aceea a meșterului 
Manole. Toţi spun că am reușit foarte bine. Acum îmi ră- 

mâne de a plecă dela Sinaia, insă nu vrea Regele să mă 
lase a părăsi Castelul». 

In corespondența sa, mai ales din anii din urmă, sunt 
o mulțime de părți de felul celor ce citii. 

In amintirea ce poartă veșnic falnicului poet, care le-a 
înveselit de atâtea ori inimile, căci a petrecut multe veri în 
Castelul Peleș, MM. LL. Regele și Regina au binevoit prea 
grațios a mă însărcină să depun coroana cu inscripția tă- 
cută de însăși Suverana: 

«Tout de même nous irons, bras dessus bras dessous, à 
la Posterite»! care sunt cuvinte ce-i ziceà adesea poetul, și: 


«Trăi-vei stea iubită în luminoasa vecinicie. 
«Carmen Sylva Elisaveta». 


Mai fericit decât cei mai mulți poeți, onorurile lumești 
nu i-au lipsit. Alecsandri nu le cereă, ci le primeă cu liniștea 
omului care știe că și el poate să zică, ca acel Oraţiu pe 
care l-a cântat: «Exegi monumentum, aere perennius». 

Ne bucurăm, Inalt Prea Sfinte și Onorată adunare, de 
inălțarea acestui monument! Dar Alecsandri mai are unul 
mai glorios și mai veșnic, săpat de el însuși în inima ti- 
neretului, a soldatului, a ţăranului, a tuturor Românilor. 

Soția și familia să fie mândre de aceste sentimente de 
recunoștință, care sunt cea mai scumpă și cea mai nepe- 
ritoare moștenire. 

Printre plăcerile vieţii mele socotesc relaţiunile mai in- 
time și simpatia ce mi arătă Alecsandri, incepând din 1882. 
Precum îmi destăinuise de atâtea ori bucurii şi proiecte, 
îmi exprimă chiar în Fevruarie 1890 la Paris, unde repre- 
zintă țara şi unde eră reținut în pat, îngrijirea de viață 
și regrete pentru piedicile ce întâmpină în cale. 

Nu erà el om care să se ferească de muncă, căci atât 
ca Ministru și Plenipotențiar, cât și ca simplu cetățean, a 
stat neclintit în slujba ţării, cu fapta și cu condeiul. El a 
adăogat la drepturile ce are Românismul de a fi respectat, 
și a dat un nou farmec, o nouă vioiciune limbii românești, 
al căror apărător zelos a fost. 

Cred dar câ nu pot sfărși mai bine decât exprimând a- 
ceea ce simțim cu toții, adică că operele lui vor rămâne 
vii cât timp va există un popor și o limbă româriească ! 

> —— E DE 

„in durere vei naște prunci“ 


A . . . jay 
Ie, fară ninge şi ninge parcă s'a desfundat cerul. Pe rosea 
LA; troianul e gros, întins ca o pânză fără încreţituri; pas 


“KƏ de om nu l-a pătat, sanie n'a tras brazdă pe el. In tă- 
“ cerea nopţii toate stau amorţite,ticnite, în somn adânc. 
Prin paianjenişul alb de ninsoare casele rari nici se mai zăresc. 
Cocoşsii au cântat de mult zorile, dar ziua nu se vede ivin- 
du-se. La casa lui Savel e lumină, Vre-o patru femei stau de 
veghează în jurul Ginei, albă la faţă ca varul, pare-o pânză cu 
ochi, atât a slăbit-o truda celor tre: zile de dureri ale facerii. 
Lelea Maria, mama bolnavei, ese din casă pe mică pe ceas; 
o podidiseră lacrimile, văzând chinul fetei iubite. Vaetele Ginei 
îi taie inima în două şi gândul mereu îi cântă: «numai mamă 
să nu fii!» Se topeşte de jale, văzând cum nu-şi poate ajută odo- - 
rul cu nimic. Işi frânge mâinile, trece în casa mare şi, plân- 
gând cu lăcrimi, se roagă la Maica Domnului să aibă îndurare. 
Inima n'o rabdă să stea mult departe de Gina, îşi şterge plân- 
sul şi iar intră la fată, o mângâe frumos pe fruntea îmbrobo- 
nată de sudorile durerii : 
Fă ţi curaj, Gina mamei. Bună e Maica Domnului! 

— Mămucă, mămucă, faceţi-mi ce mi-ţi face! 

Moaşa satului se ?nvârte de colo-cold, tot mai cercând cu 
leacuri băbeşti;, dar în zadar sunt toate. Trei zile de când fe- 
meea o duce în ţipete şi vaete sfâşietuare. La toţi li se rupe 
inima că nu-i pot ajută de loc. 

Să mor odată, numai să nu mă chinuiu atâta, îngână Gina. 

l se pare că şalele i le străpung mii de cuțite. De-atâta vaer 
mai că şi-a pierdut şi glasul. Numai capul se mai zvârcoleşte 
pe pernă, se zbate de durere ca al păsării tăiate. 

S'a făcut ziuă. Savel a adus preotul de-a cetit rugăciuni şi, 
o clipă, i sau mai sporit puterile. Femeile aşteptau numai o 
minune a Maicei Domnului. Altă nădejde nu erà. O mângăeau 
pe Gina că e întâia facere, că tot aşă s'a trudit cutare şi cu- 
tare nevastă. 

Irina, o femee glumeaţă, istorisiă că ea a stat ca moartă o 
0 zi şi-o noapte. 

— Dacă ai zile, scapi; copiii nu se nasc cât ai bate 'n palme. 
Țipam, soro, de-a început şi buna s'auză, că eră surdă de zece 
ani, 

Vecinele mai mergeau pe-acasă să caute de copii, de vite şi 
iar veneau să vază de nu s'a îndurat Dumnezeu întrun fel. Au 
chemat şi pe soacră, cu care eră certată Gina, s'o erte, cre- 
zând că i-o ajută rugăciunea bătrânei. 

Preotul, după cetanie a luat pe Savel de-o parte şi i-a zis: 

— Ascultă, fugi călare la târg şi adu doctorul. Nu te potrivi 
femeilor ; îţi moare nevasta cu zile. Rău ai făcut că nu l-ai adus 

până acuma. Dumnezeu ne ceartă pentru greşalele noastre; dar 
ne-a dat minte şi mijloace cu cari să ne izbăvim. El nu vrea 
moartea păcătosului, ci să se întoarne şi să fie viu. 

— Ce poate doftorul, părinte? Femeile zic co s'o taie, o s'o 
omoare cu zile şi pe dânsa şi copilul. 

— Nu te uită în gura babelor. Ce ştiu ele? Ascultă ce-ţi spun. 
Incalecă şi pleacă. La oraş tocmeşte o trăsură cu patru cai şi 
vino cu doctorul într'un suflet. E păcat ! Femee tânără, voinică, 
s'o pierzi. 

Savel intră repede în casă, luă o scurteică blănită şi zise: 

— Fă-ţi curaj, Gină. Până în două ceasuri sunt cu doftorul 
cel mare aci. Părintele a zis că de-l aduc, te scapă. 

— Dragul mamei, nu trebue doctor, las’ ce-o vrea Dumne- 
zeu, zise lelea Maria. 

— Lasă, mamă, fac eu cum e mai bine.. 

In urmă femeile se sfătuiau îngrozite: ce va face doftorul ? 
Auziseră ele că doftorii scot copilul cu cleştele, taie fără de 
milă cu cuțitul şi că din mâinile lor nu mai scapă femeea cu 
viaţă. 

— Soro, ori ce-ar fi; dar dacă omoară copilul? 

— E mai păcat decât de-ar muri împreună cu mă-sa, făcu 
soacra. 

Lelea Maria oftă adânc. Prea o tăiă la inimă, când auziă cât 
de lesne puneau la cale viaţa sărmanei Gine. Drept, păcat o fi: 
groază îi eră şi ei să moară copilul fie-sei nebotezat; dar prea 
o dureă să-şi piarză fata voinică şi frumoasă, 

Gina nu mai zicei nimic, gemeă încet, abia clătinând din cap. 

— Ascultă, dragă Gino, să te ducem în deal la cumătra Ana; 
când o veni doftorul să nu te găsească. O să te omoare cu zile, 
fata maichei, zise o mătuşă bătrână. 

— Da, so ducem încet pe mâini. Ce-o vrea Dumnezeu. Să 
n'o lăsăm pe mâna calăului de doftor, zise moaşa. 

— Hai? Fata maichei, ce zici tu? zise lelea Maria cu ochii 
scăldaţi în lacrimi. 

— Nu, mamă. Ce-o fi, o fi; tot una mi-e. Decât m'oiu chinui 
încă zile întregi, mai bine mor, de mi-o fi aşă dat. Lăsaţi-mă aci. 
Savel ştie mai bine decât noi. 

—" Rău, tare rău faci, Gino, zise moașa. 

— Durerile naşteri le-a lăsat Dumnezeu şi nu e hine să s'ame- 
stece mâna omului. 

Pe urmă o chemă pe lelea Maria de-o parte. 

— Ascultă, Măriuţo. Eşti femee bătrână, nu te potrivi fetei. 
Ce ştie dânsa? Va fi şi păcatul nostru, dacă o lăsăm pe mâna 
doftorului. De-o avea zile, scapă ea ori cum. De nu, las' să 
moară şi ea şi copilul de moarte bună. S'o ducem cu sila Şi s'o 
ascundem. 

— Nu, nu! Asta n'o fac. Treaba bărbatu-su,; păcatele lor, facă 
aşă cum cred. Pe urmă, părintele l-a sfătuit, că n'o fi învățat el 
de-a surda atâtea şcoli; o fi ştiind mai bine 'decât noi ce se cade 
şi ce nu. 

— Eu nu mai stau, plec, zise soacra. 

— Şi eu tot aşă fac, zise moaşa. 

— Cum voiţi. Eu fără de voia fetei şi-a lui bărbatu-su nu 
mişe un paiu. Nevoile lor! Să le isprăvească, după cum i-o duce 
mintea. z 


Peste vre-o două ceasuri sosi Savel cu un doctor bătrân. 
Acesta, cum venl, ceru primeneli curate, apă fiartă întro oală 
nouă şi, după ce-şi spălă mâinile bine cu ce ştiă el, căută femeea. 
Trecii apoi îndată alături, chemând pe Savel: 

— Nevasta ţi-o scap. Copilul, nu se ştie. Vine de-a curme- 
zișul. E greu. Trebuiă să m'aduci cu trei zile înnainte. De în- 
târziai încă şi azi, îţi murea femeea cu zile. Copilul singur 
naveà să se întoarne. Şi aşà cum vine, nu-l puteă naşte. 

-- Fă, domnule doitor, cum e bine. 

— ți spun să ştii. 

— Pricop, domnule doftor, taman aşi primejdie a fost la o 
vacă a vecinului. Când au tăiat-o ia găsit viţelul de-a curmezişul. 

— Asta-i! Dacă aduceă un doctor de vite, i-o scăpă. 

— Domnule doftor, nu sunt cel bogătaş, dar te mulţumesc 
ori cu cât vei crede, numai scapă-mi nevasta şi, de se poate, şi 
copilul. 4 

— De nevastă-ți făgăduesc; de copil, ‘nu; m'ai adus prea 
târziu. Adică Ja ce te-aşi minţi? Te văz om la locul d-tale: copi- 
lul o mort. 


A doua zi, toţi ai casei erau veseli, Gina scăpase cu zile. 
Sofia Nădejde. 
- 


Sărbătoarea poetului Alecsandri. 


4 AO SO] 
iua de 15 Octomvrie a fost nu numai pentru ora- 

Z şul Iaşi, dar pentru întreaga țară şi pentru în- 

treaga românime o serbare patriotică, fiindcă în 

E$ această zi s'a desvălit monumentul ridicat pentru 

gloria poetului Alecsandri. 

Rareori s'a văzut în ţara noastră o întrunire mai nu- 
meroasă şi mai plină de entuziasm ca adunarea aceea de 
mii de oameni, din jurul statuei din piaţa Teatrului Na- 
tional., Inaltul cler, Miniştri, trimişii speciali din partea Aca- 
demiei, a Universităţilor, a diferitelor societăţi româneşti 
din Regat şi din afară de regat, profesori şi şcolari, advo- 
caţi, militari şi mulţi oameni din toate stările societăţii se 
adunase aci la ora 9 dimineaţa. 

Monumentul se compune dintr'un frumos soclu de mar- 
moră pe care sunt însemnate datele cele mai importante din 
viaţa poetului;. şi din statua, care îl reprezintă în mărime 

mai mare decât natura, în picioare, gânditor, gata să com- 
pună. Autorul a înfățișat pe Alecsandri în puterea vârstei, 
şi ni l-a arătat aşă cum eră pe la 40—45 de ani. 

Autorul monumentului e d-l Hegel, un vechiu profesor de 
sculptură şi cunoscut prin alte lucrări ale sale, ca statua 
lui Miron Costin, etc. 

In jurul soclului erau aşezate o sumă de coroane din par- 
tea autorităţilor, societăţilor, particularilor. M. Se Regina tri- 
misese o frumoasă coroană cu următoarea inscripţie: «7rs-ues 
stea iubită, în luminoasa veșnicie.» - 

Serbarea se începii prin «Cântecul gintai latine», executat 
de corul mitropolitan, după care se semnă următorul act 
comemorativ: 


«In anul mântuirii 1906, luna Octomvrie în 15, în al 41 an 
curgător de fericită domnie a M. S. Carol I Regele României 
şi a soţiei Sale M. S. Regina Elisaveta, Principele Moştenitor 
A. S. Regală Ferdinand şi soţia Sa Principesa Maria cu Auguștii 
fii Principii Carol, Elisaveta, Maria, Nicolae; 

Primat al României D. D. Iosif Gheorghian, iar Mitropolit al 
Moldovei şi Sucevei D. D. Partenie Clinceni; 

Miniștri ai regatului fiind d-nii G. Gr. Cantacuzino, general G. 
Manu, Take Ionescu, general Iacob Lahovari, Ion Lahovari, I. 
Grădișteanu, D. A. Grecianu, M. Vlădescu; 

S'a ridicat aci în Iași statua nemuritorului poet; 

Născut în orașul Bacău în anul 1821 Iulie în 21, mort în 1890 
August în 22 la Mircești. 

Incepătura şi urzitura acestei statue se datorește consiliului 
comunal din Iaşi în anul 1890 August 27, după propunerea pri- 
marului de atunci Vasile Pogor, când s'a întemeiat în Iaşi două 
comitete sub preşedinţia I. P. S. S. Mitropolit al Moldovei și Su- 
cevei Iosif Naniescu, unul pentru strângerea prin subscripţie 
publică a fondului, altul alcătuit numai din doamne și anume: 
Maria A. Catargi, Casandra D. Donici, Natalia general Radovici, 
Eugenie E. Mavrocordat, Smaranda A: Branga, Aglae Răşcanu, 
Maria G. Irimescu. 

Fosta-a dat ca patrioticul gând al urzitorilor să fie încununat 
cu isbânda după 16 ani de nepregetată muncă a comitetului ce 
și-a luat frumoasa însărcinare, a primarilor cari au fost în acest 
timp în fruntea comunei şi cu stăruința Doamnelor din Comitet 
care prin osârdia şi stăruința lor au mărit cu mult subserierile 
oficiale ale judeţelor şi comunelor din întreaga ţară. 

Tot ce eră suflare românească s'a grăbit să ajute cu obolul 
său la proslăvire celui ce a reînviat versul poporului în poezia 
cultă, celui întâi culegător al plăzmuirilor poetice poporane, seru- 
tătorului plin de bun simţ în înjehebarea limbii literare, auto- 
rului doinelor şi lăcrămioarelor și neasemuitelor pasteluri, Rege- 
lui poesiei; celui ce a cântat Deșteptarea României, Hora Unirei, 
Ostașşii noştri, Ginta latină; celui ce a organizat Teatrul Românesc, 
scriitorului care prin neîntrecutele sale opere a întemeiat scena 
română, autorului lui Despot Vodă și Fântânei Blanduziei; nease- 
muitului patriot care a redactat la 1848 «Dorinţele.» partidei 
naţionale, care a luptat pentru unire şi a fost sfetnicul lui Vodă 

Cuza ; Bardului reînvierii vitejiei strămoşeşti; Cântăreţului Pe- 
leșului și Dascălului în românie al Carmen Sylvei. 

Ostenitorul întru îndeplinirea acestei măreţe fapte, fost-a co- 
mitetul alcătuit din d-nii: A. D. Xenopol. D. G. Rosetti, Iancu 
Prăjescu, Gr. Cogălniceanu, locot.-colonel Langa, N. Culiano, V. 
Pogor, P. Răscanu, comand. corpului 4 de armată L. Iarca, pri- 
marul Iaşului G. Lascar, Prefectul judeţului Iaşi, C. Ivaşeu şi N. 
Cananău, prefectul poliţiei Iaşi, sub preşedinţia I. P. S. S. Mi- 
tropolitului Partenie Clinceni; maestru turnător al'statuei, V. Hegel; 
sculptor şi inginer supraveghetor al lucrării Anton Se. Savul. 


Multe cuvântări au urmat apoi, povestindu-se viaţa poe- 
tului, închinată patriei şi analizându-se poeziile lui cari au 
fermecat rânduri de generaţii dela 1842 până azi şi vor în- 
cântă pururea sufletul Românilor, câtă vreme va bate încă 
o inimă românească, 

D. A. D. Xenopol, din partea comitetului, vorbeşte des- 
pre Alecsandri ca naţionalist, ca autor dramatic, ca om politic. 

D. G. Lascar, primarul Iaşilor, mulţumeşte comitetului de 
organizare şi declară că ia în primire statua, pe care ve- 
chia capitală a Moldovei o va păstră cu o pioasă îngrijire 
şi cu dragoste liească. 

D. M. Vlădescu, ministrul Instrucţiei, vorbeşte despre Ale- 
esandri ca educator al tinerimii, arătând că opera lui este 
plină de învăţăminte şi îndemnuri patriotice. 

D. N. Iorga insistă asupra lui Alesandri ca luptător con- 
tra străinismului. 

D. I. Kalinderu, prezidentul Academiei, arată valoarea 
poetului din deosebite puncte de vedere .Publicăm acest dis- 
curs în întregul lui în numărul de faţă. 

De asemenea e salutată memoria lui Alecsandri de către 
d-l Naum, profesor, în numele Universităţii din Iaşi; de că- 
tre dl N. Gane, din partea literaţilor; de către d-l C. Not- 
tara, în numele artiştilor dramatici din București; de către 
d-l H. G. Lecca din partea Teatrului din lași; de către d-l 
Codreanu din partea gazetarilor; de către d-l Gr. Buţu- 
reanu, profesor. 

Apoi artistul Cârjă a citit o odă. 

In fine a urmat defilarea tuturor celor prezenţi pe din 
naintea monumentului. Erau de faţă —spun ziarele — peste 
20 de mii de oameni. 

Astfel s'a încheiat această sărbătoare măreaţă a poeziei 
şi a patriotismului. Ea a fost o dovadă puternică de dra- 
gostea pe care o păstrăm și o vom păstră lui Alecsandri, 
cântăreţul doinelor, căci precum a zis d-l N. Gane: «Câtă 
vreme se vu jucă o horă și va răsună o doină în codru 
numele lui Alecsandri va fi mereu sărbătorit». 

A. B. 

Otrăvirea cu cofeturi. 


Foarte des se întâmplă ca copiii să aibă dureri de sto- 
mah, vărsături, uneori chiar semne de otrăvire, fără să știm 
îndată cauza. Cercetând, aflăm că ei au mâncat cofeturi dela 
rahagii sau dela unii cotetari puțin conștiincioși. In privința 
aceasta, revista medicală Sănătatea (No. 16 anul VI) publică 
un articol în care arată că bomboanele simple făcute numai 
din zahăr și din coloare albă numai când sunt luate în mare 
cantitate, constipă, strică dinţii, strică pofta de mâncare, dar 
altfel nu fac nici un rău. Din contră, bomboanele colorate 
cu substanţe otrăvitoare produc accidente grave, uneori chiar 
mortale. 

Cofetarii puţin conștiincioși întrebuințează ca să coloreze 
bomboanele, diterite substanțe vătămătoare ; compuse ale 
plumbului, ale cuprului ș. a. Vinovăţia lor e cu atât mai 
mare cu cât se găsesc și alte colori făcute cu lucruri ne- 
vătămătoare. 

De aceea autorul articolului propune să fie pedepsiți co- 
fetarii la cari sar constată prezența acestor substanțe. 

Fiindcă e greu pentru un particular să recunoască dacă 
bomboanele sunt vopsite cu substanțe otrăvitoare sau nu, 
articolul de care ne ocupăm recomandă următorul mijloc 
de constatare: Luaţi o bomboană și o puneţi în apă de 
Javelle. Dacă după o oră, coloarea verde s'a şters, a dis- 
părut, atunci bomboana nu e făcută nici cu plumb, nici cu 
arsenic, Dacă însă coloarea rămâne, deși a stat în apă de 
Javelle, atunci bomboanele sunt otrăvitoare. 

In fine articolul arată ce măsuri trebue să luăm în caz 
când observăm ia copii asemenea otrăviri: Dacă un copil 
sau o persoană adultă după ce a mâncat bomboane se 
simte răv, primul lucru ce trebue să-l faceţi e să faceţi 
ca bolnavul să verse, dându-i un vomitiv (sirop ipeca, praf 
de ipeca) sau dândui să bea apă căldicică. După ce bol- 
navul a vărsat destul, daţi-i să bea o băutură mucilaginoasă 
căldicică, apă de nalbă sau apă gumoasă (cereți așă dela 
farmacie, arătând pentru ce scop cereţi). 

Āe He ---..------------r---------P--L--or-L-o---—-—----.-- -—.--_. rr. 


— Cine doarme mult, trăieşte puțin. 
= Cine caută, acela găsește. 


1... 1. 1P- 1-1 -P1.1. 1.1. 1P 1.1.1... pP 1. 1P+. a... 


www .dacoromanica.ro 


98 ALBINA 


LASII 


T 
r partea de miazănoapte-răsărit a României nu este alt 


oraş cu însemnătate mai mare decât a Iașilor. Nu numai 

{Y aşezămintele lui culturale ori numeroasa lui populație îi 

E dau acest drept, dar şi vechimea lui de oraș cu trecut 
xÝ bogat în amintiri. 

p Acest oraş se întinde pe coastele dealurilor Copou şi 
Şorogari, pe valea dintre aceste dealuri, prin care șopoteşte på- 
râul Călcaina, şi se mai întinde pe podişul de miazăzi al Galatei 
şi pe șesul râului Bahluiului, care își mână apa spre răsărit. 

Orașul înfăţişează ochilor o priveliște frumoasă, mai cu seamă 
când se vede depe unul din dealurile dinprejur, îmbogăţit cu 
clădiri şi biserici mândre şi înveselit de mulțimea copacilor cari 
răsar pretutindeni. Insăşi imprejurimea cu viile şi cu livezile ei 
este ca o ramă bogată pentru acest tablou ales. 

Iașii au o suprafaţă de 1.624 hectare, o înălţime de 10 metri 
lângă Bahluiu şi de 145 metri la Copou, dela fața Mării Negre. 
Iașii sunt la o depărtare de 460 km. de Bucureşti. 

Când s'a întemeiat acest oraş, nu se ştie. Unii istorici pome- 
nesc că pe vremea stăpânirii Romanilor ar fi fost aci un <Muni- 
cipium lassiorum», apărat de ostaşi din legiunea XIII romană. 
Lucrul însă nu e sigur. Totuși Iașii nu sunt un oraş de eri de 
alaltăeri, căci se vorbeşte de el şi de alte câtevă oraşe ale Mol- 
dovei de sus prin veacul al XIII. Prin al XIV veac se pomeneşte 
de un principat al Iaşilor, care «ar fi avut legături de prietenie 
şi de comerţ cu Țara Românească». 

Iașii încep să se ridice şi să capete o însemnătate mai mare 
pe timpul sângerosului domn Alexandru Vodă Lăpușneanu. Dân- 
sul mută capitala ţării dela Suceava, din Bucovina, la Iaşi în 1564. 

De atunci încolo, Iașii văzură trecând unul după altul pe uli- 
tele sale pe domnii cei buni ca şi pe cei rài, cari cârmuiră ţara 
Moldovei timp de 300 de ani aproape, până la unire. Noua Ca- 
pitală a Moldovei ne aduce aminte de vremuri de jale, — prea 
rar vremuri vesele —, de începutul de scuturare de sub puterea 
slavismului, de crâmpeieri din pământul sfânt al Moldovei, şi în 
sfârșit de măreţe timpuri de redeşteptare românească. 

In zidurile Iaşilor a domnit, temut de boieri, armeanul Ioan 
Vodă (1572—1574), care a ştiut să ţină cu cinste tronul lui Ştefan 
cel Mare, şi muri pentru ţară, lăsând urmașilor săi cea mai fru- 
moasă pildă de jertfire de sine. «Fraţilor, cazâ capul meu unde 
vor cădeă și capetele voastre!» strigase el ostaşilor, în groaznica 
luptă dela Roşcani, unde Turcii, —călcându-şi jurământul — îl 
uciseră. 

Iaşii mai văzură în patru rânduri pe Domnul Petre Șchiopul, 
urcând treptele scaunului domnesc şi-l mai văzură înălţând bi- 
serica Galata din vale de Bahluiu și mai târziu (1584) alta pe 
dealul vecin. 

Iașii se cutremurară când într'o bună dimineaţă s'a vestit că 
Aron Vodă tiranul a ridicat dăjdiile la câte un bou de locuitor; 
dar se și bucurară, când văzură că acelaş domn scapă oraşul de 
Turci (1594) şi curăţă de ei prin măcel mai toată ţara Moldovei. 

Zile rele a trăit capitala acestei ţări, când locuitorii ei se pome- 

niră pe tron cu ţiganul Ştefan Răsvan, care plăti această poftă 

de domnie cu însăși vieaţa sa, fiind tras în ţeapă lângă Suceava. 
Frumoase vremuri au apucat Iașii în 1600, când măritul voevod 

Mihaiu Viteazul, intrând pe ulițele sale, biruitor asupra lui Iere- 

mia Movilă, se unse de domn al Moldovei. Cu câtă evlavie și 

cinste se vor fi închinat înaintea Lui locuitorii oraşului : boierii 

şi boiernaşii, veliţii, mazâlii şi breslele, şi ce bucurie va fi fost 
e norodul ieşean la auzul vestei că noul lor domnitor le-a ertat 
irurile puse de domnul de mai nainte! 


KEA Aa 


Mitropolia din Iaşi. 


Pela jumătatea veacului al XVII, Iaşii au parte de un domn 
bun gospodar şi cârmuitor, în această privință vrednic urmașa 
lui Alexandru cel Bun. Sub Vasile Lupu Vodă, om aspru și ursuz 
la fire, pismătăreţ şi poftitor de mărire, Iaşii se înfrumuseţează 
şi ajung oraș cultural. 

Martoră a acelor vremuri de bună gospodărie a stat frumoasa 
biserică a Irisfetitelor, zidită de el şi restaurată în zilele noastre. 
Pe lângă această biserică, Vodă Lupu întemeiase şi o şcoală ro- 
mânească pentru preoţi şi cântăreţi, precum şi o şcoală de învă- 
țături mai înalte (1642) în limbile latină, slavonă şi grecească și 
o mică bibliotecă. O tipografie (1640), din teascurile căreia au 
eşit: Pravilele împărăteşti, Şapte taine, „Carte românească de în- 

văţătură, Răspunsurile Mitropolitului Varlaam înpotriva catechis- 
mului calvinesc, şi altele, au făcut ca numele lui Vasile Lupu să 
treacă la pomenire pentru totdeauna. 

Tot în vremea acestui domn s'a ţinut la laşi un sobor (1642), 
la care au luat parte feţe bisericeşti din Muntenia și din Mol- 
dova; Cu acest prilej, Mitropolitul Varlaam şi-a ticluit răspunsu- 
rile la catechizmul calvinesc dela Belgrad. 

Dela Iași plecau domneştile porunci în ţara întreagă şi Iaşii 
aflau cei dintâiu pe vremea domnilor, streini cei mai mulţi de 
neam: greci, armeni, albanezi, ete., vestea urcării dăjdiilor cu 
hârtii pecetluite, în acele timpuri când bieţii moldoveni, cu atâtea 
nevoi pe cap năpustiau în lumea largă. 

Pe vremea unui astfel de domn, unul Gheorghe Daca (1671), 
boierii Iașului, în frunte cu Mihalcea Hâncu, sâtui până în gât 
de birurile cari din an în an se făcuseră tot mai grele, puseră 
mânile pe arme şi închizând pe domn în Curtea Domnească îl 
făcură să lase domnia. Dar ce măcel le-a mai tras boierilor Duca 
Vodă mai târziu, când i-a venit bine! 

Treabă bună a făcut voevodul Gheorghe Ștefan, urmaș al lui 
Vasile Lupu, gonind din școala dela Trisfetitele pe dascălii sla- 
voni; dar în loc să pună alţii români, i-a înlocuit cu dascăli greci, 
căci aşă mergeau lucrurile pe atunci! 

Mă duc acum cu mintea la acel domn, biruitor al Turcilor, la 
Sobieski, vestit rege polon,care năvălini în 1685 in Moldova nu 
găseşte alt mijloc de răzbunare împotriva domnului Constantin 
Cantemir decât să dea foc Iașilor, bisericii Trisfetitelor, Goliei 
şi Curţilor Domnești şi să ia cu sine, ca un hoţ, odoarele Mitro- 
poliei Moldovei. 

Vin şi se duc domni buni şi răi, până când începe acel şir de 
domni fanarioți: Mavrocordaţi, Ghiculeşti, Racoviţeşti, cari vreme 
de 100 de ani stăpânese cu voie fără voie țările române şi fac 
pe răbdătorul popor român să-şi blesteme zilele şi ursita lui. I-au 
văzut pe unul după altul Iaşii, pe mulţi lacomi de câștig, pe prea 
puţini cu milă de popor, şi i-au primit în Curțile Domnești pe ei 
şi pe slujitori lor greci şi le-au slujit lor boierii moldovenii, stră- 
nepoți ai lui Alexandru cel Bun și ai lui Ştefan cel Mare! 

Veșnică fie însă amintirea acelui domn, Grigore Al. Ghica, care 
deşi eră de neam strein, l-a durut mult inima de biata ţară a 
Moldovei, când Austriacii au pus mâna pe Bucovina, şi el şi-a 
spus dela Iași cuvântul său către Poartă. Şi tot la Iaşi a plătit 
cu vieaţa sa această îndrăzneală dea apără pământul ţării sale, 
de a apără întregimea Moldovei! 

Nu mai vorbesc de năvălirile din trecut la Iași ale oștilor tă- 
tare, turcești sau leşeşti, în dese rânduri, ori de câte ori eră vorba 
de urcări noi de domni, ori în alte împrejurări grele pentru 
ţară. Au mai năvălit la Iaşi şi Ruşii în câtevă rânduri, şi Aus- 
triacii, pănă şi haimanalele eteriste ale lui Alexandru Ipsilante. 
Şi, mai puţin rele decât acest năâvale de streini au fost foame- 
tea dela 1685, ciuma dela 1795, dela 1829, holera dela 1831 şi câte 
alte boale molipsitoare. 

In sfârșit a dat Dumnezeu că la 1821 se stinge şi epoca fana- 
rioţilor cu cel din urină al ei domn Mihaiu Şuţu în Moldova şi 
se restabilește domnia pământeană. Sub Ion Sandu Sturza, Iașii 
răsuflă după două veacuri şi mai bine de traiu greu. 

“In timpul ocupaţiei Ruseşti, se strânge în 1830 la Iași o obştească 

adunare, care desbate regulamentul organic; iar la 1858 cei din 
urmă vaimacani ai Moldovei: Şt. Catargiu, Anastase Panu şi Va- 
sile Sturdza prezidează divanurile adhoc, de veşnică pomenire, 
cari au susținut ideia unirii ţărilor surori și alegerea unui domn 
strein al României. 


Teatrul Naţional din Iaşi, 


“Salutare ţie măreaţă zi de 5 Ianuarie 1859, când se fierbiă la 
Iaşi unirea Moldovei cu a Munteniei, și când se alese de domn 
Alexandru Cuza, care după 19 zile aveă să fie domnul Principa- 
telor-Unite,. i 

Astăzi Iaşii, deşi nu mai sunt capitala ţării ca în trecut, se 
bucură totuşi de acest nume: «<A doua capitală a ţării». Şi îşi 
merită acest nume, nu numai prin mărirea sa trecută, dar și prin 
populaţia, prin întinderea, prin averea și prin cultura lui. 

In 1793, Iașii numărau vre-o 44.000 de locuitori ; în 1859 aveau 
65.745; iar în 1899 ajung la 77.759 locuitori. Adică orașul creşte 
cu 18%, în aceşti din urmă 40 ani. 

Pe ulițele asfaltate cu bitum ori pavate cu granit ale Iaşilor 
se ridică monumente din cari multe te fac să-ţi opreşti ochii 
asupra lor. 

Intre acestea sunt: Măreaţa catedrală a Mitropoliei, în mijlocul 
oraşului; biserica Sf. Spiridon, cu clădirea spitalului cu acelaş 
nume; biserica Trei lerarchi și Sf. Nicolae, cea din urmă zidită 
de Ştefan cel Mare şi fostă pe vremuri Mitropolie. Mai numim 
Palatul Universităţii, Banca Naţională, Palatul Administrativ, etc. 


‘DIe [90 uezo My EMEIS ISUr ump ANEIISIUȚUIDE myered 


In Iaşi se ridică monumentul cromcarwiui Miron Costin, mare 
boier moldovean, care în pagine simţite a scris despre trecutul 
şi suferințele ţării Moldovei; dar domnul ţării, Const. Cantemir, 
n'a voit să ştie de meritele lui, şi a dat poruncă să fie ucis, sub 
cuvânt că nu i-a fost credincios. 

Alte monumente sunt acelea ale voivozilor Ştefan cel Mare, 
eroul creştinătăţii, și al lui Grigore!Ghica Vodă, cel care şi-a jertfit 
vieaţa pentru păstrarea întregimii- Moldovei. a 

Şi în ultimele zile Iașii au avut prilejul să aducă prinosul lor 
de 'recunoștiinţă, împreună cu ţara întreagă, marelui scriitor Va- 
sile Alecsandri, ridicându-i o statuă de marmură, lângă Teatrul 
Naţional, şi trecând astfel la nemurire pe acela care o jumătate 
de veac ne-a premărit neamul, ne-a îmbogăţit limba, ne-a cântat 
gloriile şi ne-a biciuit patimile noastre. 

Numeroasele şcoale aflate în Iași dovedesc cu prisosinţă că a- 
cest oraș este un centru mare de cultură: 18 școale primare, 2 
gimnazii, 2 licee, 1 Universitate cu 4 facultăţi, Seminariul Venia- 
min, 1 şcoală normală de învăţători, 1 şcoală comercială, 1 ex- 
ternat și 1 școală profesională de fete, 1 şcoală militară, 1 şcoală 
de meserii, 1 conservator de muzică şi declamaţiune, mai multe 
institute particulare de băieţi şi de fete, etc. 

In Iaşi sunt 45 biserici ortodoxe, 8 capele, câte o biserică ca- 
tolică, luterană, armenească şi lipovenească. 

In lași se află o curte de apel. Este reședința corpului IV de 
armată și are o garnizoană formată din: 1 regiment de infan- 
terie, 1 batalion de vânători, 1 regiment de cavalerie, 1 escadron 
de jandarmi călări, 1 companie de jandarmi pedeștri, ete. 

Comerciul și industria sunt desvoltate. In oraş sunt câtevă fa- 
brici precum de: lumănări, bere, săpun, sodă, umbrele, cartonage, 
făină, mobile de lemn, alămărie, ţesătorie de stofe, frângherie, 
împletituri etc. In Iaşi se ţin nu mai puţin de 12 bâlciuri anuale 
pe șesul Frumoasei, precum şi în toate joile la Tătăraşi, pe Mo- 
vila lui Cuza. 

Dela frumoasa gară a Iaşilor pornesc linii ferate spre : Doro- 
hoiu, Bucureşti, Cernăuţi, Ungheni, ete.: iar mai multe linii de 
tramvaie electrice înlesnese comunicaţia pănă la barierile orașului. 

Imprejurul Iaşilor, călătorul întâlneşte islazuri, cari se întind 
pe malurile Bahluiului, şi sunt proprietatea comunei, rămase danie 
dela foști domni ai Moldovei. Vitele locuitorilor pase în bună 
voie pe aceste islazuri întinse. 

Grig. Teodossiu. 


CP Ip PI 


Congresul absolvenților școalelor de agricultură, 


Congresul absolvenţilor școalelor de Agricultură s'a deschis 
la 13 Octomvrie în sala Ateneului Român, sub preşedinţia 
d-lui P. S. Aurelian. 

D-sa a deschis congresul cu o cuvântare în care a atins 
următoarele puncte : Toate progresele de până azi ale țării 
noastre se datorese numai pământului; de-o camdată nu se 
pot dezvoltă în ţară decât industriile legate de această muncă; 
e necesar ca să se înfiinţeze un credit țărănesc cu ajutorul 
căruia sătenii să poată ajunge proprietari de pământ. 

Cu prilejul deschiderii congresului acestuia s'a trimes M. 
Sale Regelui următoarea telegramă : 

«Inainte de a începe lucrările sale, congresul absolvenţilor 
şcoalelor de agricultură îşi îndeplineşte cea mai scumpă da- 
to:ie, rugând respectos, pe M. V. să bine voiască a primi 

din partea noastră a tuturor, cele mai călduroase felicitări 
pentru jubileul de 40 de ani, pe care lam sărbătorit cu în- 
treaga ţară. D-zeu să ajute pe M. V. să domniţi peste Ro- 
mânia până la cele mai adânci bătrâneţi, pentru o mai de- 
parte fericire a întregului nostru neam». 

La această telegramă, M. S. Regele a răspuns astfel: 

«Viu mişcat de asigurările de dragoste şi de credinţă ce-Mi 
venoiţi în numele congresului absolvenţilor şeoalelor de a- 
gricultură, vă mulţumesc călduros pentru urările exprimate 
cu cuvinte atât de bine simţite. Doresc din suflet ca lucrările 
congresului să aibă ca ţintă îmbunătăţirea agriculturii noastre. 

Dezbaterile şedinţelor ce a urmat au fost conduse pe sec- 
țiuni de către domnii: Haret, Băicoianu, Moga. 

Chestiuni însemnate de economie naţională, şi agricultură 
s'au discutat în acest congres. Intre acestea cităm: 

1) Necesitatea înfiinţării de asociaţii agricole pentru ex- 
ploatări agricole: 2) Infiinţarea de agronomi sfăţuitori la 
domiciliul şi la cercurile culturale cu privire la: munca câm- 
pului, creşterea vitelor, pășunat, lăptărie, creşterea păsărilor, 
a gândacilor de mătase, etc; 3) Recrutarea îngrijitorilor de 
moşii dintre absolvenţi şcoalelor de agricultură ; 4) Istoricul 
învăţământului agricol şi progresele lui la şcoala de agricul- 
tură dela Herăstrău ; 5) Organizarea învăţământului agricol 
prin legea din 1901; 6) Alegerea rasei de vite pentru clima 
şi pământul ţării noastre şi înfiinţarea de asociaţii de cre- 
şterea vitelor; 7) Imbunătăţirea culturii viei; 8) Infiinţarea - 
de registre privitoare la vitele de soiu, alese pentru îmbună- 
tăţirea rasei vitelor din ţară, etc. 

După patru zile de lucrări, congresul s'a sfârşit prin fo- 
tografierea congresiştilor în corpore în faţa Ateneului Român. 


AER 


Sfaturi pentru potcovitul cailor. 


In revista «Câmpul», organul societăţii absol“ 
venţilor școalelor de agricultură, (No. 9 pe Septem- 
vrie 1906) se publică un articol al d-lui D. G. Va- 
siliu despre potcovitul cailor. 

Autorul arată că, deşi se pare că poteovitul este 
un lucru de puţină însemnătate, el hotăraşte des- 
pre soarta unui cal, căci calul poteovit rău capătă 
air GaGa la picioare și nu ne mai putem sluji 
de el. 


Sănătatea copitei depinde de curăţenia și ingrijirea ei. 
Scopul pentru care se îngrijește unghia, e ca copita să ră- 
mână naturală (normală), nu cu defect. 

Pentru ca să ai un cal cu copita sănătoasă, tre- 
buie să-l îngrijești de când e mânz. In această pri- 
vinţă articolul în chestiune zice: 


(ntâiu de toate la ingrijirea copitei, să se umble cu blân- 
dețe pentru ca mânzul să se facă cât mai blând. Cei ma- 
mulți cai ajung nărăvași, pentrucă la curățirea unghiei şi 
primei potcoviri, se tratează brutal cât timp sunt mânji. E 
bine ca chiar dela vârsta de 2 luni să se ridice piciorul 
mânzului, de a-l curăţă, de a-i lărgi maiaua; apoi mai cresc 
materii de natura unghiei și se umple talpa încât sângele 
tinzând către suprafață, vine și în unghie, unghia fiind plină, 
se bate, se umflă și după un. drum lung, trebue săl ţii 
șchiop o săptămănă în grajd; trebue dar să curățim unghia 
să fie în totdeauna curată, însă nu până la carne. Unghia 
se rotunjește câte puțin, să nu crească lungă, și se face 
rotundă ; când e lată se formează colți cu înfăţişare urâtă 
vederei. Rotunzim cu cleștele de potcovit unghia. 

Dacă unghia ar fi patrată, se calcă la coroană și calul 
se vatămă. Din timp în timp, îi ridicăm picioarele unul câte 
unul și cu o mică petricică imităm bătaia ciocanului pentru 
ca el să fie dejà obicinuit când ajunge a fi potcovit. Dela 
buna îngrijire a copitei depinde sănătatea animalului. Dacă 
nu îngrijim bine copitele, nasc nenumărate defecte. 


Autorul termină, înşirând diferitele sisteme de 
poteovire în caz când copita are vre-un cusur. Pen- 
tru fiecare cusur se întrebuinţează alt soiu de pot- 
coave, în așă fel făcute ca animalul să nu sufere 
și să nu-şi strice copita mai rău. 


— Dem 
— Bat 


Un sfat vânzătorilor de poame. 


Poamele de vânzare se aleg astfel: cele mari și frumoase 
se pun la un loc, iar cele mici în alt loc. Poamele viermănoase, 
bătute ori verzi se dau la o parte, folosindu-se pentru vin de poame. 

Se pot şi vinde, însă numai împreună cu cele ce leseamână. 

Astfel alese, poamele cele mari se vor vinde cu preţ bun, şi 
cele mici încă nu se vor da pe nimic, Din potrivă, vânzându-se 
amestecate, aşă cum s'au cules din pomi, nu vor aveă nici O 
dată preţ de seamă. 


e PIe —— 

£ucrările agricole în luna Noemvrie. 


Lucrări întârziate. 

Lucările agricole ce nu se pot termină în luna Octomvrie 
se continuă în Noemvrie. 

Una din ele este semănatul grâului; dar această lucrare 
în luna Noemvrie este prea târzie; cu toate acestea la noi 
mai mulţi agricultori amână semănatul grâului în porumbişti 
până în această lună. 

Altă lucrare este dijmuitul porumbului de către proprie- 
tari şi arendaşi. 

Se fac şi arături de toamnă pentru semănatul de primă- 
vară. 


Căratul băligarului. 


Dacă în această lună timpul este frumos şi agricultorii 
au isprăvit cu facerea semănăturilor de toamnă și cu face- 
rea arăturilor pentru semănăturile de primăvară, sunt datori 
a-şi câră pe pământul lor băligarul vitelor. Din nenorocire, 
acest băligar al vitelor care înmulțeşte rodirea pământului, 
la noi în țară este aruncat pe la marginea satelor ca şi a 
oraşelor şi pe urmă i se dă foc. 

Băligarul vitelor este mult mai bun de cât îngrăşemintele 
chimice, fiind-că aceste îngrăşeminte nu pot da pământului 
materie organică pe socoteala căreia trăesc milioane de mi- 
crobi cari trag din atmosferă azotul fără care nici o plantă 
nu poate să trăiască. 

Băligarul trebuie dus afară la câmp când este putrezit 
pe jumătate ; ceeace cunoaştem după paiele ce sunt ameste- 
cate cu el şi care sunt negre şi se rup cu multă uşurinţă. Pe câmp 
grămezile de băligar trebuiesc făcute de o potrivă de mari 
şi să aibă aceeaş depărtare unele de altele, pentruca băli- 
garul să se răspândească de o potrivă pe toată suprafaţa 
locului. 

Grădina de pomi și cea de legume. 


In grădina de pomi se urmează cu sădirea pomilor rodi- 
tori. În cea de legume se va săpă locul cu casmaua, după 
ce s'au ales toate legumele. 


Gospodărie. 
Se pune varză la murat şi se urmează cu pritocitul ei. 
In podgorii. 


In podgorii se sădeşte port-altoiul la locul destinat pentru 
cultura viei la o depărtare de 1 m. până la 1 m. şi 25 c.m. 
în lungimea şi lăţimea locului. Groapa în care se sădeşte 
port-altoiul trebue să fie adâncă dela 50—60 c. m., iar pă- 

mântul ce se scoate din groapă se amestică cu o parte de 
băligar putred şi cu o parte nisip de râu şi cu el se acoperă 
port-altoiul. Port-altoiul altoit se îngroapă în pământ atât 
cât a fost şi în pepiniere, sau şcoale de viţe altoite. 

Dacă port- altoiul altoit s?a scos din pepinieră și din cauza 
timpului rău nu s'a putut sădi, se face sarcini şi se păs- 
trează în nisip de râu în pivniţă, 

Mai întâiu se pune un strat de nisip de râu gros de 4c.m. 
şi după aceea se pune un rând de port-altoi, peste care se 
pune nisip; astfel se urmează până se acoperă tot altoiul. 

Tot astfel se păstrează şi port-altoiul nealtoit care s'a 
scos din pepiniere şi şcoale de viţă. Port-altoiul se tae din 
vițele americane, iar altoiul din viţele noastre toamna după 
ce foile au căzut de pe coarde. 

Port-altoii ca şi altoii, după ce s'au tăiat se fac snopi de 
câte 50 bucăţi. Nisipul în care se păstrează trebue să aibă 
o grosime de 10 c, m. El se udă puţin. 


Șeoala sau pepiniera. 


Locul unde are să se sădească în primăvară port-altoii 
ca să facă rădăcini, se desfundă de cu toamna la adâncime 
de 60 c. m. cu casmaua. 

Pământul trebue să fie gras şi puţin umed. Dacă este 
sărac, trebue îngrăşat cu gunoiu putrezit 


Intreţinerea vitelor. 


Vitele care se întrebuinţează încă la munca câmpului tre- 
bue bine hrănite cu fân sau rădăcini de sfeclă ; celelalte vite, 
ca şi oile mai găsesc iarbă în porumbişte sau în alte locuri, 
Dacă timpul a devenit ploios şi friguros, toate vitele se ţin 
în grajd. 

Porcii. 


Dacă scroafele nu s'a dat la vierit în luna Octomvrie se 
dau în această lună şi se închid la un loc cu vierul. Seroa- 
fele se dau la vier la vârsta de 8—9 luni; iar vierul se în- 
trebuinţează dela 10 luni până la 4 ani. 

Purceii se lasă să sugă 6 săptămâni; atunci se înţarcă și 
tot în acest timp trebue bine hrăniţi şi îngrijiţi; iar după 5—6 
luni, mascurii se castrează. 

Pentru îngrăşat se aleg porcii cari au vârsta de 8 luni 
până la 2 ani. Timpul cel mai bun de îngrăşat e toamna. 

Porcilor cari sunt puşi la îngrăşat,ca hrană li se dă gră- 
unţe de orz, grâu şi porumb. cartofi şi dovleci fierţi şi ameste- 
caţi cu tărâţe şi cu uruială. Aceasta este o bună hrană pentru 
porci. Se mai dă şi sare de bucătărie în fiecare zi, pentru 
iiecare pore câte 20 gr. 

Coteţul în care se ţin porcii de îngrăşat eing să fie cât 
se poate de curat. 

. S. Moga. 

Sămânţa cartofului. 


'a zis şi s'a crezut de mulţi că dacă se taie car- 
totul în felii — pentru economie de sămânță, — 
este tot atât de bun pentru semănat ca şi 
cel întreg. Este o părere greşită aceasta, căci 

ò felie de cartof n'are atâta putere ca să hrănească 
mugurul, de când acesta pleacă din trunchiul car- 
tofului, până ce ese la lumina zilei şi dacă ese pipernicit 
eşit, tot pipernicit creşte. 

Totdeauna pentru sămânță trebuiesc aleşi cartofii 
cei mijlocii (nici odată prea mari sau prea mici), 
şi întregi puși în pământ, căci aceştia rodesc foarte 
mult. Să nu se aleagă cartofii de sămânță de pe 
locurile cari au fost gunoite cu gunoiu proaspăt, nici 
cartofii cărora le-a plecat mugurii înainte de se- 
mănat, căci acești muguri se rup în timpul semă- 
natului şi primul mugur. este cel care face cartofii 
cei mai frumoși. 

Cu cât mai mulţi ochi are un cartof, cu atât mai 
mulţi lugeri (fire) răsar din el. Cartofii cu un sin- 
gur ochiu şi doi, fac cartofi foarte mari, ajungând 
până la 1 kilogram unul, în locurile bine muncite. 

Cartofii să se semene pe cât se poate de veşteji, 
pentrucă în timp uscat nu se strică şi în timp de 
ploaie crese mai repede; iar ceice au pe ei părţi 
verzi să nu se semene căci nu răsar, nici să se 
mănânce de oameni sau vite, căci partea verde co- 
prinde otravă (solanină) şi s'ar puteă întâmplă ne- 
norociri. 

Gh. Manolescu-Vâlcea. 


Po 


Carne de câine. In Germania, în ţinutul Minich au început 
oamenii să mănânce acum carne de câine. Poate în centrele mari 
de bere _nemțești se potrivește mai bine cu berea, decât carnea 
de cal. În ultimele patru luni ale anului 1905, au fost tăiați 2.403 
câini în toată Germania. : 


SD RD 

- Lupta şarpelui uriaş cu tigrul. 


furtună groaznică bântuise pe malul chinez. Multe vase 
cari se aflau pe mare au fost nimicite de valurile fu- 
rioase și rămăşiţele asvârlite la țărm. Intre aceste vase 
se află şi unul care plecase dintr'un port japonez, ca 
să aducă o droaie de animale periculoase în Europa, pen- 
tru o menagerie. Intre aceste dihanii erau tigri, lei, şerpi uri- 
aşi, elefanţi, etc., închise în cuști deosebite. < 

In urma vântului, vaporul a tost aruncat încoace şi încolo de 
valuri. De odată un val puternie izbi cu atâta putere vasul, 
încât, acesta se sfărâmă dimpreună cu cuştile, în care erau în- 
chise animalele. Un şarpe uriaş de o lungime de 12 metri şi de 
o grosime extraordinară, eşi din cuşcă lalarg, căutându-şi scă” 
parea în altă parte. 


Un şarpe în luptă cu un tigru. 


Călătorii erau cuprinşi de o îndoită groază: de a fi înghiţiţi 
de valuri şi „a fi sfăşiaţi şi mâncaţi de fiare. 
Spaima aceasta din urmă a călătorilor eră de prisos, căci şi 

animalele erau cuprinse de groaza morţii, văzând cum se agită 
marea, cum năvălesc valurile asupra vaporului şi cum se sparg 
de păraţii şi de coverta vasului. 

Şarpele, eşit de sub ruinele cuştii sale, îşi căută loc de re- 
fugiu în cuşca unui tigru, rămasă neatinsă de puterea valurilor. 
Cum a fost zărit de tigru, acesta sări la gratiile de fer ale cuştii, 
ca să împiedece înfricoşata fiară de a intră înăuntru 

Lupta începu. Şarpele caută să intre prin gratii, ca să se în- 
colăcească după trupul tigrului şi să isprăvească mai uşor cu 
el. Tigrul din parte-i folosi toată sălbăticia, ca să zădărnicească 
năzuinţa adversarului său, împlântându-şi câte odată ghiarele 
în trupul şarpelui, din cari rupeă bucăţi de carne, încât şar- 
pele se rostogoliă tremurând. Cu toate astea nu se lăsă mai 
pre jos. Dela o vreme se păreă că toată sforţarea şarpelui este 
zădărnicită de a se ospătă din carnea adversarului său, când 
de odată un val izbindu-se de vas, acesta se clătină, tigrul îşi 
pierdi echilibrul şi căzu, dar ca fulgerul fu iarăşi în picioare. 
Momentul acesta scurt a fust destul ca şarpele să pătrundă în 
cuşcă şi să se ia la luptă şi mai înverşunată cu tigrul. 

A fost o privelişte înfiorătoare. Lupte de acestea văd câteodată 
vânătorii şi prin păduri, cum arată gravura alăturată. Tigrul se 
aruncă asupra şarpelui cu toată puterea, sfăşiindu-i carnea cu ghia- 
rele, încât şarpele se tăvăliă în cuşcă, dar fără să înceteze un sin- 
gur moment de a se încolăci cu coada pe după rupu! tigrului. Lupta 
aceasta ţinu vre-o 10 minute, în care timp ambele fiare obosi- 
seră. Când şarpele încercă un. ultim asalt, tigrul se repezi acum 
cu toată puterea, ce-i mai rămăsese, asupra duşmanului său, îl 
apucă cu gura de după cap şi cu labele îi rupeă carnea, în cât 
şarpele căzii la pământ fără puteri. Un urlet groaznic al ti- 
grului fu semnalul de biruinţă. Apoi flămând, începu să mănânce 
lacom carne din şarpe. 


ne tota 
Cronica Săptămânii. 
Deşchiderea sesiunei de toamnă a Sf. Sinod. 

La 12 Oetomvrie s'a deschis sesiunea de toamnă a Sf. Sinod. 
La orele 10 s'a oficiat un serviciu religios în catedrala Sf. Mi- 
tropolii a Ungro-Vlahiei, de către I. P. S. Mitropolitul primat 
în prezenţa membrilor Sf. Sinod, a d-lui Ministru al cultelor și 
instrucțiunei publice, a directorului Sf. Mitropolii, etc. 

După aceea Inalţii Rae, împreună cu ministrul cultelor, 
s'au întrunit în localul Sf. Sinod, unde s'a ţinut şedinţa de des- 
chidere a sesiunei de toamnă a Sf. Sinod. A prezidat I. P. S. S. 
Mitropolitul Primat Iosif, fiind presenţi toţi membrii, afară de 
următorii, cari se află în congediu: PP. SS. LL. Episcop Ata- 
nasie al Rimnicului și Gherasim al Romanului, precum şi ar- 
hiereii Sofronie Vulpescu Craioveanul şi Ghenadie Bacaoanul. 

D-l Ministru Vlădescu a citit decretul regal de deschidere. 

Dela societatea geografică recmănă. 

Societatea geografică română a ţinut o şedinţă solemnă Vi- 
neri 13 Octomvrie, pentru jubileul de 40 de ani de domnie a 
M. Sale Regelui, Președinte și Inalt protector al ei. 

La această ședință au luat parte: A. S. R. Principele Ferdi- 
nand, d-l Ministru de răsboiu, mai mulţi domni generali şi alte 
persoane distinse. 

La deschiderea şedinţei s'a citit următoarea telegramă adre- 
sată M. Sale Regelui, care n'a putut luă parte la adunare: 

«Societatea geografică română, întrunită în adunare generală, 
aduce Augustului ei fondator respectoasele sale asigurări de re- 
cunoștință pentru tot interesul ce Maiestatea Voastră a arătat 
pururea acestei instituţiuni ce pe toate căile aţi ajutat.» 

D.| Prof. Grig. Tocilescu, a ţinut o cuvântare în care arătă 
marile merite ale M. Sale Regelui, faţă de propăşirea Soc. Geo- 
grafice, precum şi lucrările realizate de această Societate ca: 
«Marele dicţionar geografic al României, Studii asupga ţării, Re- 
vista soc. geografice», ete. 

D-l Prof. Saba Ştefănescu, a vorbit despre straturile de pă- 
mânt ale Bucureștilor. 

Ambele conferinţe s'au încheiat cu elogii aduse M. S. Regelui 
şi Principelui Moștenitor, cărora Societatea le-a adus cele mai 
călduroase mulţumiri pentru înalta Lor protecţiune şi pentru 
interesul ce le-au arătat tuturor lucrărilor îndeplinite de ea. 


Incheerea tratatului comercial româno-sârb. 


S'a subscris la Belgrad tratatul comercial dintre România şi 
Serbia. Cu chipul acesta exportul Serbiei prin România a fost 
înlesnit considerabil. In schimb, Serbia s'a obligat să protejeze 
importul petrolului și al lemnelor din România. 

Delegații din partea României la Belgrad au fost primiţi Sâm- 
a sp Regele Petru şi guvernul sârbesc a dat în onoare lor un 

anchet. 


FOR 


= La Predeal în apropiere de graniţa ţerii, se va ridică un 
monument în amintirea lui V. A. Urechiă. In acest scop s'a alcătuit 
ua comitet având de președinte pe arhimandritul Dionisie din 

uşteni. 

Comitetul a subscris peste 400 lei; iarministrul lucrărilor pu- 
blice a dat alţi 400 lei. 

Bustul în bronz va fi lucrat la Veneţia și va fi la fel cu cel 
din Dorohoi, 

Subscripţiile pentru monument se primesc la președintele co- 
mitetului arhimandritul Dionisie din Bușteni. 

= Consulul nostru general din Stuttgart D-l Max Dortembah 
a făcut cunoscut ministerului nostru de comerciu că pe piaţa 
acelui oraș se caută merele acre p .ntru fabricarea cidrului. Preţul 
unii vagon de mere se poate vinde acolo cu 1.300 de lei. 

=—In judeţul Tulcea s'a ivito mulţime de șoareci mici de câmp 
de culoare roșie la păr și albi pe pântece, cari prăpădese grà- 
nele, strugurii și porumbul. 

In plasa Babadag, șoarecii aceştia suut răspândiţi pe o întin- 
dere de 1500 hectare; în plasa Tulcea peo întindere de 1100 ht. 
şi în plasa Moini pe 1400. 

Prefectul judeţului a cerut școalei de medicină veterinară, prin 
serviciul zootehnie din ministerul Domeniilor, să-i trimită prepa- 
rate cu bacilii tifosului pentru nimicirea şoarecilor. 

= In seara zilelor de 27 şi 28 Oetomvrie, «Reuniunea Română 
de cântări din Braşov», sub conducerea d-lui G. Dima, va da 
două concerte la Teatrul Naţional din Capitală, cu concursul 
orhestrei Ministerului Iunstrucţiunii publice. 

= Cu prilejul inaugurărei monumentului lui Vasile Alecsan- 
dri Sa bătut o medalie oficială care pe o parte poartă în relief 
statua ce se inaugurează cu inscripția: «Lui Vasile Alecsandri 
1821 — 1890, ţara recunoscătoare». iar pe verso se află gravat 
versul dedicat bardului de Carmen Sylva şi care sună: 

+ In cupa lui 
de aur 
Ele bea numai 
lumină. 

Şi semnătura facsimilată. «Elisaveta, Iaşi anul jubilar 1906.» 

= D-l Sextil Puşcariu, filolog, fost docent la Universitatea din 
Viena, a fost numit profesor de limba şi literatura română la 
Universitatea din Cernăuţi, în locul d-lui I. G. Sbiera, trecut la 
pensie. 

PPP PPP pp pp a poe ag a agp 
Mulţumire. 


Comitetul Societăţii culturale «Steaua» aduce vii mul- 
țumiri d-lui Procopie Cazotti, mare proprietar, pentru buna- 
voință ce-a avut, de a du ajutor societății cu suma de le 


«una sută». 
——..--0-00--0-—0p--..-..-—410-0o--00--0o--..--00--7P—00—00--09—0—0.—00--00--0o.—..— 


LICITAȚIUNI } 


= In ziua de 30 Octomvrie 1906, ora 10 :;, a. m. se va ține la Eforie 
B-dul Elisabeta, licitație publică, cu oferte închise. pentru darea în în- 
treprindere a reparațiunilor generale la instalațiunile băilor Eforiei după 
B-dul Elisabeta. 

Devizul în-sumă de lei 17.500. 

Supra-oferte și oferte condiţionate nu se primesc. 

= In ziua de 4 Noemvrie 1906, ora 10:/, a. m. pentru arendarea în 
comptul d-lor arendaşi, pentru neplata de arenzi, cu începere dela data 
aprobărei, a următoarelor moșii : 

«Judeţul Buzău», Moșia Cătiaşu, comuna Chiojdu, pe restul periodului 
1904—1914, garanţie provizorie lei 375. 

«Judeţul Prahova», Muntele Coțofana, comuna Sinaia, pe restul peri- 
odului 1904—1914, garanţie provizorie lei 390. Muntele Doamnele din jud. 
Dâmbovlţa şi Valea Cerbului din jud. Prahova, de pe proprietatea Ne- 
grașu, Fundurile, Ziliştea şi Treisteni din jud. Prahova, comuna Teşila, 
pe restul periodului 1906—1911, garanţie provizorie lei 455. Muntele Ple- 
şuva mare, comuna Comarnic, pe restul periodului 1904—1914, garanţie 
provizorie lei 275. Moşia Răşani, comuna Adâncata, pe restul periodului 
1898—1908, garanție provizorie lei 4.320. 

«Judeţul R. Sărat» Moşia Bordeasca, comuna Bordești, pe restul peri- 
odului 1903—1913, garanţie provizorie lei 150. 

Supra-oferte și oferte condiţionale nu se primesc. 

Condiţiunile speciale precum şi orice informaţiuni se pot luă la Serv. 
Domenial, secţia Bunurilor, în toate zilele de lucru, între orele 10:/,— 
12:, a. m. 

Licitaţiile se va ţine conform art. 72—83 din legea comptabilităţei pu- 
blice. 


a 


STERU“ 


Societatea «Steaua» are de scop a lucră pentrg 
întinderea învăţăturii în popor, prin tipărirea şi 
răspândirea de scrieri şi publicații morale, pa: 
trietice şi de folos practic, şi pentru împiedeea- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 


contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 
piot rurali și săteni, de cel puțin un leu pe an. Fie-oare nem- 

ru este îndatorat ca, în cel d'întâiu an după primirea sa, să faog 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un 2n, se pot a: 
dresă d-lui Spiru C. Haret, strada Verde, București. 

Comitotul: Preşedinte, loan Kalinderu, Președintele Academies ko- 
mdne.— Vice-președinte, Sava Somăneacu, mare proprietar, fost senator.— 
Administrator şi casier. Spira C. Haret, fost Ministru, profesor uni- 
versitar, — Secretar, Const. Bann, profesor secundar, fost inspector șco: 
lar. — Membrii: Petre Gârboviceann, fost Administrator al Casei Sf. 
Biserici Aulocerale Orlodoze Române, profesor la Seminarul Central 
și director al Şc. Normale a Societăţii pentru învățătura poporului 
român; I. Dimitrescu Procopie, fostsenator, fost Primar al Capila:ei,; X. 
Vladescu, Ministru, profesor universitar; Crista S. Negoescu, admini- 
strator al Casei Școalelor, profesor secundar, Dim. Cecropid, înatitulor.— 
Cenzor?, Const, Alimănesteann, inginer de mine; Preotul econom Conaţa 
loaescn, profesor secunaur; Const, Alexandrescu, arstitutor. 


— Membri înscriși gi cotizaţiuni plătite (urmare). 

I. Berger (Găineşti-Fălticeni), 2 lei; N. A. Gheorghiesi (Găineşti-Fâl- 
ticeni), 2 lei; Emil Solomon (Găinești-Fălticeni), 2 lei; Alex. Stamate 
(Găineşti-Pălticeni), 1 leu; I. Tăslăoanu (Gâinegti-Fălticeni), 2 lei; Ga- 
vril Creţu (Găinești-Fălticeni), 1 leu; Const Dimitriu (Găinegti-Fălticeni), 
1 leu; Olimpiu Boiu (Mâlini-Făltţiceni), 8 lei; Alex. Precup (Mâlini-Făl- 
ticeni), 5 lei; D. Vasiliu (Mâălini-Fâlticeni), 2 lei; D. Teodorescu (Mălini- 
Fâlticeni), 2 lei; Pavel Ioachim (Mâălini-Fălticeni), 4 lei; D-tru Mariei 
(Mălini-Fălticeni), 1 leu; I. Burlui (Mălini-Fâlticeni), 1 leu; M. Șandru 
(Mălini-Fălticeni), 1 leu; N. Mitocariu (Mălini-Fălticeni), 1 leu; N. Marian, 
(Mălini-Fâlticeni), 1 leu; Gh. Leonte (Mălini-Vâiticeni), 2 lei; Enache Du- 
mitrescu (Mălini-Fălticeni), 2 lei; D. Popescu (Rușeţu-Brăila), 3 lei, Pe- 
tre 1. Miroiu (Rugeţu-Brăila), 2 lei; I Jurincan (Ruşeţu-Brăila), 2 lei; 
Gr. Stănescu (Ruşeţu-Brăila), 2 lei; Livius Velovan (luşeţu-Brăila), 2 
lei; Const. Pascal (Rușeţu-Brăila), 2 lei; N. M. Iliescu (Ruşeţu-Brăila), 
2 lei; Dumitru Negulescu (Ruşeţu-Brăila), 2 lei; Iohan Fink (Rugeţu- 
Brăila), 2 lei; Aristide Unga (Ruşeţu-Brăila), 2 lei; Petrache Creţu (Ru- 
șeţu-brâila), 2 lei; Radu Petru (Ruşeţu-Brăila), 1 leu; Anton Ivănescu 
(Ruşeţu-Brăila), 1 leu; Carol Bolord (Ruşeţu-Brăilaj, 2 lei: Pr. Gh. Ber- 
dan (Ruşeţu-Brăila), 1 leu; N. S. Ionel (Ruşeţu-Brăila), 1 leu; B. V. Bå- 
lăbănescu, institutor (Ruşeţu-Brăila), 1 leu; R. Paraschivescu (Ruşeţu- 
Brăila), 1 leu; I. Gallescu (Rușeţu-Brăila), 1 leu; Pană Istrate (Rugeţu- 
Brăila), 2 lei; Iosif Baghi (Rugeţu-Brâila), 2 lei; Pavel Opricean (Rușeţu- 
Brăila), 1 leu. 

Numărul membrilor înscrişi cu începerea anului 1906 şi până în pre- 
zent este de 1.800; iar veniturile societăţii, tot în acest timp, sunt de 
10.506 lei şi 40 bani. 


(Va urmă în număra! viitor). 

D-lui Ioan M. Popescu din Căolulați 
Dirigintele şcoalei comuna Cocioo 
jud. Ilfov 


prin Gara Por, | ~ 

24, Galea Vietoriei, București, 

pa Dame, Bárbați și Copil || 


Fabrioațiune proprie 


ma! și tari, culori și negre 
primeso zilnio 
Noutăţi diferite. |] Atelier special pentru comenzi 


Primesc blănării în păstrare. 


SERE E 


52 — 30 


APEI 


Comitetul pentru înfiinţarea unei biblioteci populare pe lângă 
şcoala de băeți din Câmpina, compus din: 

Pregedinte, B. P. Hășdău. 

Membri: 7. T. Ionescu, primrul orașului Câmpina. — Dr. S. 
Aisinman şi L. Winkler, directorii societăței «Steaua Români». — 
G. Ștefănescu, exploatator de petrol şi fost primar.— H. F. Braun 
gi inginer C. Mircea, directorii socintăței «Câmpina-Moreni». — 
Dr. N. Ruban. — Avocatul G. Dumitrescu şi C. R. Bărbăcioru, 
cel d'intâiu jurisconsult, şi cel de al doilea inginer șef la 
soc. «Steaua Română». — D. Ștefănescu, judecătorul de pace, al 
pl. Prahovei. — Ing. G. Ciobanu, preşedintele Uniunei maeștrilor 
sondori. — Inginer sondor P. H. Paul şi directorul şcoalei de 
băeţi An. Scripcă, casier şi bibliotecar, 
fac un călduros apel la librarii, editorii şiautorii din ţară, ca-să 
dăruească bibliotecei : cărţi, reviste etc. care ar pntea ajuta la 
luminarea mulţimei din acest centru al, industriei petrolitere. 

Toate cărţile pe cari d-nii librari, autori, editori şi voitori de 
bine, ar voi să le dea pentru această bibliotecă, sunt rugaţi să 

„le trimită Administrației revistei noastre str, Mântuleasa, 
No. 9, Bucureşti, pe care comitetul de mai sus, a însărcinat-e 
cu strângerea cărţilor ce se vor dărul. 


——— paei 

